CELEX: 52003PC0413
Language: da
Date: 2003-07-11
Title: Forslag til Europa-parlamentets og Rådets Forordning om forlængelse og ændring af Rådets forordning (EF) nr. 1659/98 om decentraliseret samarbejde

Avis juridique important

|

52003PC0413

Forslag til Europa-parlamentets og Rådets Forordning om forlængelse og ændring af Rådets forordning (EF) nr. 1659/98 om decentraliseret samarbejde  /* KOM/2003/0413 endelig udg. - COD 2003/0156 */  

Forslag til EUROPA-PARLAMENTETS OG RÅDETS FORORDNING om forlængelse og ændring af Rådets forordning (EF) nr. 1659/98 om decentraliseret samarbejde(forelagt af Kommissionen)BEGRUNDELSEDet understreges i Rådets og Kommissionens erklæring af 10. november 2000 om Fællesskabets udviklingspolitik, hvor vigtigt det er, at partnerlandene går ind for principperne bag udviklingsstrategien, og at man inddrager flest mulige samfundsgrupper i arbejdet. I hvidbogen om nye styreformer i EU (KOM (2001) 428 endelig udg.) understreges det, at Kommissionen vil forbedre dialogen med statslige og ikke-statslige aktører i tredjelande, når den udvikler politiske forslag med en international dimension.I overensstemmelse med og som supplement til de principper, der var fastlagt i nævnte dokumenter, vedtog Kommissionen den 7. november 2002 meddelelsen om ikke-statslige aktørers inddragelse i EU's udviklingspolitik (KOM (2002) 598 endelig). I en kontekst med en politik, der fokuserer på målet om at nedbringe fattigdommen, blev der i meddelelsen gjort rede for, hvad der forventes af de ikke-statslige aktører i partnerlandene. Formålet med at inddrage de ikke-statslige aktører er at skabe grundlag for mere retfærdige forhold, således at fattige befolkningsgrupper kan få del i udbyttet af væksten og styrkelsen af demokratiet. Støtten til udviklingen af kapaciteten hos de ikke-statslige aktører i partnerlandene skal bidrage til at gøre det lettere for et bredt spektrum af aktører at deltage i drøftelserne om strategien bag bistandsprogrammerne og gennemførelsen heraf. Det er også et af grundprincipperne i den nye AVS-EF-partnerskabsaftale, der blev undertegnet i Cotonou. [1] I meddelelsen KOM/2002/598 blev det konkluderet, at ikke-statslige aktører i stigende grad inddrages i EU's udviklingspolitik i alle de forskellige samarbejdsprogrammer og politiske dialoger med partnerlandene.[1]  EFT L 317 af 15.12.2000, s. 1.Kommissionen har bestilt en evaluering af budgetinstrumentet for decentralt samarbejde (B7-6002), som blev afsluttet i marts 2003. Evalueringen viser, at budgetposten stadig er vigtig som et supplerende instrument, idet der anbefales en bedre geografisk og tematisk målretning i de støtteberettigede aktioner, større inddragelse af udviklingslandenes decentrale aktører og en yderligere diversificering af decentrale ikke-statslige aktører. Det konkluderes i evalueringen, at budgetposten bør bevares som et nødvendigt supplement til de forskellige samarbejdsinstrumenter. Anbefalingerne er primært at øge kohærensen under budgetposten og specificere dens særlige karakter. Der foreslås forskellige muligheder for at opnå en bedre målretning i de støtteberettigede aktioner og lette medinddragelsen af partnerlandenes decentrale samarbejdsaktører.Det decentrale samarbejdsinstrument tilfører en specifik merværdi ved at støtte velfokuserede aktioner i specifikke situationer, hvor de traditionelle instrumenter ikke kan anvendes eller ikke er relevante. Dette er navnlig tilfældet med vanskelige partnerskaber, hvor det officielle samarbejde endnu ikke er er i stand til at bidrage væsentligt til den tilsigtede medbestemmelsesorienterede udvikling. Budgetinstrumentet kan også bidrage i ekstreme tilfælde, hvor det officielle samarbejde er suspenderet, således at det er muligt at støtte vigtige civile strukturer. Budgetinstrumentet kan også støtte diversificeringen af decentrale aktører som potentielle partnere (fagforeninger, arbejdsmarkedsparter, lokale og kommunale myndigheder, universiteter, medier osv.) og decentrale aktørers deltagelse i internationale fora for at fremlægge deres behov og blive hørt om udviklingspolitiske spørgsmål.Forordning (EF) nr. 1659/98 som ændret og udvidet ved forordning (EF) nr. 955/2002, der indeholder gennemførelsesbestemmelserne til de pågældende foranstaltninger, udløber den 31. december 2003. Dens gyldighedsperiode bør nu forlænges med yderligere tre år med fastlæggelse af det finansielle referencebeløb frem til den 31. december 2006. Det finansielle referencebeløb vil skulle tilpasses. I den nuværende forordning var beløbet 24 mio. EUR. I vedlagte forslag fastlægges der et referencebeløb på 18 mio. EUR for perioden 2004-2006. Begrundelsen for dette beløb er den strategiske approach, der sigter mod at tilvejebringe en afbalanceret og retfærdig støtte til decentralt samarbejde i de tilfælde, hvor de traditionelle samarbejdsinstrumenter ikke kan anvendes eller ikke er relevante.Det beløb er blevet beregnet på grundlag af dels de forpligtelsesbevillinger, der er gennemført fra 1998 til 2003 (25,4 mio. EUR), som giver et årsgennemsnit på 4,2 mio. EUR, dels et beløb på 6 mio. EUR, som der er indgået forpligtelser for i 2003, og et forventet beløb på 5 mio. EUR for 2004. Det skal imidlertid bemærkes, at de finansieringsbehov, der i de seneste år er konstateret, langt har oversteget de beløb, budgetmyndigheden har stillet til rådighed, og at anmodningernes kvalitet er blevet forbedret væsentligt.Kommissionen henstiller derfor til Europa-Parlamentet og Rådet, at vedlagte forordning vedtages.2003/0156 (COD)Forslag til EUROPA-PARLAMENTETS OG RÅDETS FORORDNING om forlængelse og ændring af Rådets forordning (EF) nr. 1659/98 om decentraliseret samarbejdeEUROPA-PARLAMENTET OG RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 179, stk. 1,under henvisning til forslag fra Kommissionen, [2][2]  EUT C ...efter proceduren i traktatens artikel 251 [3], og[3]  EUT C ...ud fra følgende betragtninger:(1) Rådets forordning (EF) nr. 1659/98 af 17. juli 1998 om decentraliseret samarbejde fandt anvendelse indtil den 31. december 2001. [4][4]  EFT L 213 af 30.7.1998, s. 6.(2) Ovennævnte forordning blev ved Europa-Parlamentets og Rådets forordning (EF) nr. 955/2002 ændret og forlænget indtil den 31. december 2003. [5][5]  EFT L 148 af 6.6.2002, s. 1.(3) Der er i 2003 blevet afsluttet en evaluering, hvori det konkluderes, at budgetposten bør være mere fokuseret.(4) Det decentrale samarbejdsinstrument tilfører en specifik merværdi ved at støtte velfokuserede aktioner i specifikke situationer og vanskelige partnerskaber, hvor de traditionelle instrumenter ikke kan anvendes eller ikke er relevante, samt støtte diversificeringen af decentrale aktører som potentielle partnere i udviklingsprocessen.(5) Forordning (EF) nr. 1659/98 bør ændres og forlænges indtil den 31. december 2006 efter afslutningen af evalueringen og vedtagelsen af Kommissionens meddelelse om ikke-statslige aktørers inddragelse i EU's udviklingspolitik (KOM (2002) 598). Det finansielle rammebeløb og referenceperioden, der er angivet i artikel 4, stk. 1, bør tilpasses.(6) Forordning (EF) nr. 1659/98 bør ændres i overensstemmelse hermed -UDSTEDT FØLGENDE FORORDNING;I Rådets forordning (EF) nr. 1659/98 foretages følgende ændringer:1. Artikel 1 affattes således:"Fællesskabet støtter foranstaltninger og initiativer, der iværksættes af aktører inden for decentraliseret samarbejde i Fællesskabet og i udviklingslandene, og som fokuserer på fattigdomsbekæmpelse og bæredygtig udvikling, især i situationer med vanskelige partnerskaber eller når det ikke er muligt at anvende andre instrumenter. Sådanne foranstaltninger og initiativer skal fremme:- en udvikling, der er baseret på mere medbestemmelse, og som imødekommer udviklingslandenes befolkningers behov og initiativer- bidrag til diversificering og styrkelse af det civile samfund og den grundlæggende demokratiseringsproces i disse lande.Alle udviklingslandene kan opnå støtte i form af foranstaltninger til fremme af decentraliseret samarbejde."2. I artikel 2 tilføjes følgende led:"- information og mobilisering af decentrale samarbejdsaktører og deltagelse i internationale fora for at styrke dialogen om fastlæggelse af politikker"3. Artikel 3 affattes således:"De samarbejdspartnere, der kan opnå finansiel bistand i henhold til denne forordning, er Fællesskabets og udviklingslandenes aktører inden for decentraliseret samarbejde, f.eks. lokale (herunder kommunale) myndigheder, ikke-statslige organisationer, lokale erhvervssammenslutninger og lokale initiativgrupper, kooperativer, fagforeninger, arbejdsmarkedsorganisationer, forbrugerorganisationer, kvinde- eller ungdomsorganisationer, undervisnings- og forskningsinstitutioner, universiteter, kirker, medier, politiske stiftelser og enhver ikke-statslig sammenslutning, som vil kunne yde bidrag til udviklingsprocessen."4. Artikel 4, stk. 1, affattes således:"1. Fællesskabet finansierer de i artikel 1 omhandlede foranstaltninger i tre år. Finansieringsrammen for gennemførelsen af dette program er for perioden 2004 til 2006 fastsat til 18 mio. EUR.  De årlige bevillinger godkendes af budgetmyndigheden inden for rammerne af de finansielle overslag."5. I artikel 7, stk. 2, erstattes "ECU" af "EUR".6. I artikel 7, stk. 3, tilføjes følgende led:"- særlige behov i de lande, hvor det officielle samarbejde ikke er er i stand til at bidrage væsentligt til realiseringen af de i artikel 1 fastlagte mål."7. I artikel 10 erstattes "ECU" af "EUR".8. Artikel 12 affattes således:"Kommissionen forelægger inden udgangen af 2006 Europa-Parlamentet og Rådet en samlet evaluering af de aktioner, Fællesskabet har finansieret inden for rammerne af denne forordning, ledsaget af forslag vedrørende forordningens fremtid.9. Artikel 13, andet afsnit, affattes således:"Den anvendes til den 31. december 2006."Artikel 2Denne forordning træder i kraft på tredjedagen efter offentliggørelsen i Den Europæiske Unions Tidende.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den ...På Europa-Parlamentets vegne På Rådets vegneFormand FormandFINANSIERINGSOVERSIGT TIL FORSLAGETPolitikområde: Udviklingspolitik og forbindelse med AVS-landeAktiviteter: 6803 - Politik for udviklingssamarbejde og sektorstrategierTitel: Decentraliseret samarbejde1. BUDGETPOST (nummer og betegnelse)B7- - 210213 "Decentralt samarbejde"2. SAMLEDE TAL2.1 Samlet rammebevilling (del B): 14 mio. EUR som forpligtelsesbevilling2.2 Gennemførelsesperiode:2.3 Samlet flerårigt skøn over udgifterne:a) Forfaldsplan for forpligtelses- og betalingsbevillinger (finansieringstilskud) (jf. punkt 6.1.1)Mio. EUR (3 decimaler)&gt;TABELPOSITION&gt;b) Teknisk og administrativ bistand og støtteudgifter (jf. pkt. 6.1.2)&gt;TABELPOSITION&gt;&gt;TABELPOSITION&gt;*Skønc) Personale- og andre driftsudgifters samlede budgetvirkninger (jf. punkt 7.2 og 7.3)&gt;TABELPOSITION&gt;&gt;TABELPOSITION&gt;2.4 Forenelighed med den finansielle programmering og de finansielle overslag[x] Forslaget er foreneligt med den gældende finansielle programmering.[... ] Forslaget kræver omprogrammering af de relevante poster i de finansielle overslagOmprogrammeringen kan betyde, at bestemmelserne i den interinstitutionelle aftale må tages i brug.2.5 Virkninger for budgettets indtægtsside [6][6]  Nærmere oplysninger i særskilt orienterede dokument.[x] Ingen (vedrører tekniske aspekter ved en foranstaltnings gennemførelse)ELLERVirkningerne er følgende:- Bemærk: Alle oplysninger og bemærkninger om beregningsmetoden for virkningerne på indtægtssiden skal vedlægges i et særskilt bilag.Mio. EUR (1 decimal)&gt;TABELPOSITION&gt;3. BUDGETSPECIFIKATIONER&gt;TABELPOSITION&gt;4. RETSGRUNDLAGForordning (EF) nr. 1659/98 (videreføres)5. BESKRIVELSE OG BEGRUNDELSE5.1 Behov for EU-foranstaltninger [7][7]  Nærmere oplysninger i særskilt orienterede dokument.5.1.1 MålFormålet med budgetpost B7-210213 (decentralt samarbejde) (tidligere B7-6002 og B7-6430) er at støtte foranstaltninger og initiativer, der iværksættes af aktører inden for decentraliseret samarbejde i Fællesskabet og i udviklingslandene, og som fokuserer på fattigdomsbekæmpelse og bæredygtig udvikling, især i tilfælde af vanskelige partnerskaber eller når det ikke er muligt at anvende andre instrumenter. Sådanne foranstaltninger og initiativer skal fremme:- en udvikling, der er baseret på mere medbestemmelse, og som imødekommer udviklingslandenes befolkningers behov og initiativer- bidrag til diversificering og styrkelse af det civile samfund og den grundlæggende demokratiseringsproces i disse lande.Der er blot tale om at forlænge retsgrundlaget for den eksisterende budgetpost med tre år fra 2004 til 2006.5.1.2 Dispositioner, der er truffet på grundlag af forhåndsevalueringen/5.1.3 Dispositioner, der er truffet på grundlag af forhåndsevalueringenI 2000 blev der gennemført en ekstern evaluering, og i marts 2003 blev endnu en evaluering fuldført.Hovedkonklusionerne af de to evalueringer var følgende:Budgetposten har udfyldt sin funktion i forsøgsfasen, men iværksættelsen af det decentrale samarbejde er så stor en opgave, at den nuværende budgetordning ikke slår til. Vigtigheden af at inddrage grupper uden for statssektoren i udviklingssamarbejdet er allerede fastslået på politisk plan. Det, der nu sker, er, at man starter konsolideringsfasen, idet man søger at realisere dette koncept i større skala, i første række som led i det officielle samarbejde. Dette medfører forpligtelser for det europæiske samarbejde, idet etableringen af et decentralt samarbejde i større skala kommer til at afhænge af, hvordan FED-, ALA-, MEDA-, og TACIS-midlerne bruges, og i første række af, om deltagerne i det decentrale samarbejde inddrages i drøftelserne vedrørende planlægningen som partnere i det samarbejde, der blev etableret med Cotonou-aftalen. Det er imidlertid ikke alle forudsætninger for en sådan skalaændring, der er opfyldt, idet det officielle samarbejde i mange tilfælde endnu ikke er udbygget nok til at kunne bidrage til den ønskede medbestemmelsesorienterede udvikling. Samtidig anbefales det i evalueringen, at man midlertidigt opretholder budgetposten, omend i ændret form, medens man fremmer det europæiske samarbejdes kvalitet, tilstræber en katalysatoreffekt i forbindelse med nævnte skalaændring, og tager sig tid til at overveje, om alternative finansieringsløsninger kunne komme på tale fremover.Denne budgetpost bør opretholdes som et nødvendigt supplement til EUF og andre samarbejdsinstrumenter og for at sikre bedre geografisk og tematisk målrettede støtteberettigede aktioner, større inddragelse af udviklingslandenes decentrale aktører og en yderligere diversificering af decentrale ikke-statslige aktører. Det vil derfor være nødvendigt at reducere det minimumsbeløb, der kræves for at de individuelle forslag kan være støtteberettigede.5.2 Indsatsområder og nærmere bestemmelser for støttenDenne budgetpost giver mulighed for gennem gavebistand at deltage i finansieringen af individuelle udviklingsforanstaltninger, som forelægges direkte af aktørerne i Fællesskabets og udviklingslandenes decentrale samarbejde. EU's bidrag beløber sig normalt til 80 %. I særligt begrundede tilfælde kan finansieringen dog udgøre 100 %.5.3 GennemførelsesmetoderForanstaltningen forvaltes direkte af Kommissionens tjenestemænd.6. FINANSIELLE VIRKNINGER6.1 Samlede finansielle virkninger for budgettets del B (hele programperioden)(Beregningsmetoden for de samlede beløb i nedenstående tabel skal fremgå af fordelingen i tabel 6.2. )6.1.1 FinansieringsstøtteForpligtelsesbevillinger i mio. EUR (3 decimaler)&gt;TABELPOSITION&gt;6.2 Beregning af omkostningerne pr. foranstaltning i budgettets del B (hele programperioden) [8][8]  Nærmere oplysninger i særskilt orienterede dokument.(Når der er flere aktioner, skal der for de konkrete foranstaltninger under hver aktion gives de oplysninger, der er nødvendige for at anslå arbejdets omfang og omkostninger.)Forpligtelsesbevillinger i mio. EUR (3 decimaler)&gt;TABELPOSITION&gt;Om nødvendigt forklares beregningsmetoden.7. VIRKNINGER FOR PERSONALERESSOURCER OG ADMINISTRATIONS-UDGIFTER7.1 Personalemæssige virkninger&gt;TABELPOSITION&gt;7.2 Samlede finansielle virkninger af personaleforbruget&gt;TABELPOSITION&gt;Beløbene modsvarer de samlede udgifter i en tolvmåneders periode.7.3 Andre administrative udgifter som følge af foranstaltningen&gt;TABELPOSITION&gt;Beløbene modsvarer de samlede udgifter i en tolvmåneders periode.(1) Det specificeres, hvilken udvalgstype der er tale om, og hvilken gruppe det tilhører.I. Samlet årligt beløb (7.2 + 7.3)II. Foranstaltningens varighedIII. Foranstaltningens samlede omkostninger (I x II)  //  Foreligger ikkeÅrForeligger ikke(I skønnet over, hvilke personale- og administrationsressourcer indsatsen kræver, skal tjenestegrenene tage hensyn til, hvad Kommissionen har vedtaget under de orienterende drøftelser, i den årlige politiske strategi (APS) eller ved godkendelsen af det foreløbige budgetforslag (FBF). Det skal således vises, at personalebehovet kan dækkes inden for den foreløbige vejledende fordeling af midlerne som fastsat i FBF.Når aktionerne undtagelsesvis ikke kunne forudses under udarbejdelsen af FBF, skal sagen forelægges for Kommissionen, som skal afgøre om og hvordan (ved ændring af den foreløbige vejledende fordeling, ved en ad hoc-omplacering, ved et tillægs- og ændringsbudget eller ved en ændringsskrivelse til budgetforslaget) den kan godkende, at den foreslåede indsats gennemføres.)8. RESULTATOPFØLGNING OG EVALUERING8.1 ResultatopfølgningssystemProjekterne godkendes først af Kommissionens tjenestegrene og iværksættes derefter af deltagerne i det decentrale samarbejde under tilsyn fra Kommissionens tjenestegrene (EuropeAid) og delegationerne i de pågældende udviklingslande.8.2 Hvordan og hvor ofte skal der evalueres?Inden udgangen af 2006 vil der blive forelagt operationelle forslag vedrørende indførelsen af et revideret budgetinstrument baseret på nye strategiske retningslinjer og under hensyntagen til konklusionerne og anbefalingerne i de eksterne evalueringer, der gennemføres i 2006.9. FORHOLDSREGLER MOD SVIGDet administrative tilsyn med kontrakter og udbetalinger varetages af EuropeAid. Projektgennemførelsen kontrolleres i alle faser af Kommissionens tjenestegrene og af delegationerne (udvælgelse, kontrakter samt gennemførelse heraf, og udbetalinger). Kontrollen vedrører både kontraktforpligtelserne og principperne for cost-/benefit-analyse og en korrekt finansforvaltning. Herudover foretager EuropeAid, GD Audit og Revisionsretten revision og kontrol, eventuelt på stedet, af de udgifter, der godkendes inden for denne budgetpost, og af gennemførelsen af foranstaltningerne.